**Priloga 3: Navodilo za vpis bibliografije**

Knjižnica Fakultete za strojništvo (FS) vodi bibliografije za zaposlene na FS in zaposlene raziskovalce na projektih FS v času trajanja projekta s FS in za gradivo, ki je vezano na projekt,

### Potrebne predloge za vpis

Za vpis bibliografije mora predlagatelj knjižnici poleg Priloge 1 predložiti tudi:

* 1. **za objavljena tiskana dela** (monografije, članki v revijah, prispevki v zbornikih, poročila, patenti idr.):
1. fizični izvod gradiva,
2. pri člankih in drugih sestavnih delih tudi podatek o publikaciji, kjer je delo objavljeno (naslov revije /zbornika, ISBN ,ISSN).
	1. **za objave v elektronski obliki**
3. CD-ROM ali USB ključek (fizični izvod),
4. za objave na spletu - posredovati delujočo spletno povezavo na: ines.bombac@fs.uni-lj.si . Pri učnem gradivu z omejenim dostopom, je potrebno posredovati tudi GESLO. Opomba: geslo na COBISS-u ne bo vidno, služi le kot pomoč pri vpisovanju gradiva v COBISS!

**1.3. za izvedena dela (dogodke)**

1. dokazila o izvedenem delu. Primer: originalno potrdilo univerze o gostujočem predavanju ali povabilo organizatorja konference ali program konference ali delujočo spletno povezavo na video prispevek ipd.

### OBRAZEC

V obrazcu mora predlagatelj obvezno navesti:

1. [Tipologijo dokumenta](file:///C%3A%5CUsers%5CAppData%5CLocal%5CMicrosoft%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CC2WS88P7%5CTipologijo%20dokumenta) (13.12.2013) <http://home.izum.si/COBISS/bibliografije/Tipologija_slv.pdf>.
2. Za pravilno razvrstitev bibliografskih enot po tej tipologiji so primarno odgovorni avtorji. Tipologija se dodeljuje le bibliografskim zapisom, pri katerih ima vsaj en avtor šifro raziskovalca ali evidenčno številko v sistemu COBISS.
3. Šifro raziskovalca pri avtorjih in soavtorjih. Če te avtor nima, je potrebno navesti njegov rojstni datum ali področje delovanja.
4. Nacionalnost in spol pri tujih avtorjih.
5. V primeru kratic pri avtorstvu, razrešitev le-teh.
6. Podatke o publikaciji (naslov zbornika/revije), v kateri je prispevek objavljen; *za zbornik* obvezno navesti: strani, *za revijo*: leto, volumen, številko, strani.
7. Najmanj 3 ključne besede v slovenščini in najmanj 3 ključne besede v jeziku publikacije oz. v jeziku izvlečka, če ga publikacija ima.
8. Neobvezno povzetek publikacije v jeziku publikacije in prevod v slovenščino oziroma v angleščino, v elektronski obliki.

### DODATNA POJASNILA

##### *Članki v tisku*

Zapisi za članke iz revij, ki so še v tisku, se praviloma ne vnašajo v sistem COBISS. Izjema so članki, ki izpolnjujejo vse 3 naslednje pogoje:

1. članek je sprejet v objavo;
2. na spletni strani založnika je že objavljen in viden v polnem tekstu;
3. članku je dodeljen identifikator DOI.

##### *3.2. Podvajanje vsebine*

* Povsod tam, kjer se enaka vsebina pojavi na več različnih medijih ali v več različnih publikacijah, se točkuje le en zapis. Primeri: monografije, ki izidejo v tiskani in elektronski obliki; diplomska dela, ki so naknadno objavljena, kot npr. naloge za Prešernovo nagrado; članki, ki so (pomotoma) objavljeni v dveh številkah iste revije, in podobno.
* Če obstajata tiskana in elektronska verzija članka, se v sistemu COBISS kreira le zapis za eno od verzij.
* Za članke, ki so v isti publikaciji objavljeni v izvirniku in v prevodu, se v sistemu COBISS kreira le en bibliografski zapis.
* V zborniku iz iste konference, kjer sta objavljena povzetek in polni prispevek ločeno, se v COBISS kreira le en zapis po izboru avtorja (polni članek ali le prispevek).
	1. **V bibliografijo NE sodijo:**
* gesla v enciklopedijah, leksikonih itd., ki vsebujejo manj kot 200 znakov,
* prispevki, v katerih so avtorji le omenjeni ali so le povzeti deli njihovih izjav (to NI intervju!),
* začasna, vmesna in letna poročila ter administrativna poročila financerjem (vnašajo se le KONČNA poročila)
* neobjavljena gradiva (»izročki«) za posvetovanja, simpozije, konference,
* prijavna dokumentacija na razpise,
* organizacijski odbori,
* znanstveni odbori,
* daljša gostovanja na tujih univerzah,
* novice in obvestila, objavljene na spletnih straneh inštitucij,
* polemike (npr. v pismih bralcev) v časopisih,
* kratke spremne besede ali izvlečki iz recenzij na zavihkih knjig,
* študijski programi,
* nagrade,
* priznanja itd.

### PRIPOROČILA RAZISKOVALCEM

* Raziskovalci sproti spremljajo svojo bibliografije. Vse spremembe in predloge za popravke se sproti sporoča v knjižnico.
* Izpis bibliografij brez točkovanja raziskovalci pridobijo iz sistema [COBISS - Osebne bibliografije](http://splet02.izum.si/cobiss/BibPersonal.jsp?init=t)
* Izpise bibliografij s točkovanjem raziskovalci pridobijo iz sistema [SICRIS](http://sicris.izum.si/search/rsr_search1.aspx?lang=slv) .
* Ustreznost klasifikacije bibliografskih enot po veljavni tipologiji in metodologiji za vodenje bibliografij v sistemu COBISS preverjajo Osrednji specializirani informacijski centri [OSIC](http://www.arrs.gov.si/sl/infra/osic/predstavitev.asp).
* Vrednotenje dela raziskovalcev (točkovanje) ureja [Pravilnik o postopkih (so)financiranja, ocenjevanja in spremljanja raziskovalne dejavnosti](http://www.arrs.gov.si/sl/akti/prav-sof-ocen-sprem-razisk-dej-sept-11.asp) na ARRS.
* Pogosta vprašanja in odgovore o vrednotenju raziskovalne uspešnosti in citiranosti se pridobi na povezavi [TUKAJ](http://home.izum.si/COBISS/bib/FAQ_SI.html).

### ŠIFRA RAZISKOVALCA

Postopek za pridobitev šifre raziskovalca je objavljen na: <http://www.sicris.si/news/faq.aspx?lang=slv>

Prošnjo za vpis v evidenco raziskovalcev ARRS kandidat pošlje na ARRS na ustreznem [obrazcu](http://www.arrs.gov.si/sl/evidreg/evid/gradivo/). ARRS raziskovalcu dodeli šifro predvidoma v 14-tih dneh. Spremembe osebnih podatkov, so raziskovalci dolžni sporočiti sami.

### ****KORISTNE POVEZAVE****

* [Razlaga pomena oznak Z1, Z2 in S](http://www.arrs.gov.si/sl/akti/inc/prav-raz-dej-jan11-priloga1.pdf) (pdf)
* [Bibliografska merila znanstvene in strokovne uspešnosti](https://www.arrs.gov.si/sl/akti/inc/2015/Bibl-merila-Priloga1.pdf) (pdf)
* [Mednarodne *bibliografske baze* podatkov, ki se upoštevajo pri kategorizaciji znanstvenih publikacij](http://home.izum.si/COBISS/bibliografije/Kateg-medn-bibl-baze.pdf) (pdf)
* [*Revije*, ki niso vključene v mednarodne bibliografske baze podatkov, se pa upoštevajo pri kategorizaciji znanstvenih publikacij](http://home.izum.si/COBISS/bibliografije/Kateg-revije.pdf) (pdf)
* [Mednarodne *založbe*, ki se upoštevajo pri kategorizaciji znanstvenih publikacij](http://home.izum.si/COBISS/bibliografije/Kateg-medn-zalozbe.pdf) (pdf):
* [**SICRIS**](http://sicris.izum.si/)
* [**Institut informacijskih znanosti IZUM**](http://www.izum.si)
* [**Javna agencija za raziskovalno dejavnost Republike Slovenije ARRS**](http://www.arrs.gov.si/sl/)
* [**Osrednji specializirani informacijski centri**](http://www.arrs.gov.si/sl/infra/osic/predstavitev.asp)
* [**Navodila za delo OSIC-ev**](http://www.arrs.gov.si/sl/infra/osic/obvestila/05/objav-navod-kateg-znan-publ-030205.asp)
* [Faktor vpliva (JCR)](http://www.cobiss.si/scripts/cobiss?command=CONNECT&base=JCR)
* [Web of Science](http://home.izum.si/izum/ft_baze/wos.asp)